θεοι. επι ηρακλειτου αρχοντος μουνιχιωνος αγοραι κυριαι παραμονος παρμενισκου επιεικιδης ειπεν επειδη γλαυκον ιερεια λαχουσα εις τον ενιαυτον τον επι ευφιλητου αρχοντος κ[α]λως και ευσεβως την ιερωσυνην εξηγαγεν και τα λοιπα εφιλοτιμηθη οσα προσηκεν τει θεωι οπως αν ουν και οι οργεωνες φαινωνται χαριν αποδιδοντες ταις φιλοτιμουμεναις των λαγχανουσων ιερειων εις τε την θεον και εις το κοινον των οργεωνων αγαθει τυχει δεδοχθαι τοις οργεωσιν επαινεσαι την ιερειαν γλαυκον και στεφανωσαι θαλλου στεφανωι ευσεβειας ενεκεν της εις την θεον και φιλοτιμιας της εις εαυτους αναθειναι δε αυτης και εικονα εν τωι ναωι στεφανουν δε και εις τον επειτα χρονον κατ ενιαυτον καθ εκαστην θυσιαν και αναγορευειν τον στεφανον αυτης τους επιμελητας. ανα[γρ]αψαι δε τοδε το ψηφισμα τους οργεωνας εν στηλει λιθινει και στησαι εν τωι τεμενει [της θεο]υ οι οργεωνες την ιερειαν γλαυκον.
Att. — non-stoich. 28-34 — c. 213/2